《金缕曲·赠陆野衲》
清代·邹韬

漫把苍翁叩。看茫茫、狼奔豕突，尸居肉走。五百年来文字劫，遍尸薰将铜臭。

笑衮衮、诸公夸口。经济才华争自诩，任狺狺、狂吠司空狗。

吾辈事，休回首。

穷途何处论交友。最相怜、使君与我，多情佳偶。共结青衫千载恨，絮语泪珠盈斗。

趁村市、花光如昼。愿贳春醪三百斝，向东风、痛饮眠苔绣。

凭蛮触，纷纷斗。